Šventė „Kyno ty margi dvarai“
2016-05-20 19:00 (Europe/Vilnius) | Vilniaus universiteto Kauno humanitarinio fakulteto Liepų kiemelis, Muitinės g. 8, Kaunas
KAUNE Šventė „Kyno ty margi dvarai“, skirta folkloro ansamlio „Uosinta“ ansamblio veiklos 35-ečiui ir kompaktinės plokštelės pristatymui
Prieš šventę, 18 val. – fotografijų parodos „Uosinta- gyvasties pilna“ atidarymas 2-o korpuso 2-o aukšto foje.
Po šventės vakaronė Liepų kiemelyje..

Romansų ir Tradicinių šokių vakaras
2016-05-21 17:00 (Europe/Vilnius) | Kauno miesto muziejaus Lietuvių tautinės muzikos istorijos skyrius, L. Zamenhofo g. 4, Kaunas, Lietuva
Kauno miesto muziejaus Lietuvių tautinės muzikos istorijos skyriuje, L. Zamenhofo g. 4, GPS 54.895447,23.893008
17.00 val. – Alinos Burinskaitės tapybos parodos „Žydinčios svajos“ atidarymas.
18.00 val. – Romansų vakaras „Rožė, kurią man dovanojai“ (muziejaus kiemelyje, L. Zamenhofo g. 12).
20.00 val. – Tradicinių šokių vakaras (Akmeninėje salėje, L. Zamenhofo g. 4). Gros Albinas Vaškevičius,…
18.00 – 01.00 val. – nemokamas muziejaus lankymas.

Slauna mūsų giminėlė
2016-05-28 12:00 - 14:30 (Europe/Vilnius) | Vieta be pavadinimo, Daukanto a., Vilnius
Koncertuoja Vilniaus folkloro ansambliai

Darbas meistrą giria
2016-05-28 12:00 - 21:00 (Europe/Vilnius) | Vieta be pavadinimo, Daukanto a., Vilnius
Tautodailės darbų ir kulinarinio paveldo mugė. Kūrybinės dirbtuvės.

Paskaita ,,Vydūno metus pasitinkant. Meilės prasmė“
2016-05-28 15:00 - 17:00 (Europe/Vilnius) | Kauno tautinės kultūros centras, A. Jakšto g. 18, Kaunas
Lektorius Aleksandras Žarskus

Grajyk, muzikėla!
2016-05-28 15:00 - 17:30 (Europe/Vilnius) | Vieta be pavadinimo, Daukanto a., Vilnius
Tradicinių kapelijų koncertas. Dalyvauja Lietuvos etnografinių regionų tradicinio muzikavimo puoselėtojai.

Festivalio SKAMBA SKAMBA KANKLIAI koncertai
2016-05-28 15:00 - 23:00 (Europe/Vilnius) | Šv. Kotrynos bažnyčioje, Vilniaus g. 30, Vilnius
15 val. Čiulba čiulbutis. Solinio dainavimo tradicija.
Dalyvauja RYTIS AMBRAZEVIČUS, RUGIAVEIDĖ, VERONIKA POVILIONIENĖ, kiti Vilniaus folkloro ansamblių solistai.
17 val. Pasilikot jauni, dainose amžini… Lietuvos partizanų dainos ir eilėraščiai
Dalyvauja: folkloro ansamblis „Ūla“.
21.00 val. Nakties muzika. Daugiabalsio dainavimo tradicija.
Dalyvauja: „VISI“ (Lietuva), „Saucejas“ (Latvija), „Bozychi“ (Ukraina).

Koncertas „Prašom, svečiai, kieminėt“
2016-05-29 16:30 - 18:00 (Europe/Vilnius) | Vilniaus Mokytojų namų kiemelis, Vilniaus g. 39, Vilnius
XLIV TARPTAUTINIS FOLKLORO FESTIVALIS „SKAMBA SKAMBA KANKLIAI“
Tradicinės dainos, šokiai ir muzika

„Baltų ženklai“ (tapyba, grafika)
2016-05-30 18:00 - 20:00 (Europe/Vilnius) | Kauno tautinės kultūros centras, A. Jakšto g. 18, Kaunas
Mokymai jaunimui ir suaugusiems ,,Kūrybos džiaugsmai“
Veda Dalia Žiurkelienė.

Paskaita „Ką žmogus turi ir kas iš jo atimta“
2016-05-30 18:00 - 20:00 (Europe/Vilnius) | Vilniaus Mokytojų namų 215 aud., Vilniaus g. 39, Vilnius
Lektorius Aleksandras Žarskus.

Vilniaus apylinkės tolimos ir artimos
2016-05-30 18:00 - 20:00 (Europe/Vilnius) | Vilniaus Mokytojų namų Svetainė, Vilniaus g. 39, Vilnius
Vakaras iš ciklo PAŽINIMO KELIAI IŠ VILNIAUS
Vakaro svečias archeologas Valdemaras Šimėnas.
Veda Algimantas Jucevičius.

Tradicinio dainavimo mokymai
2016-05-30 18:00 - 20:00 (Europe/Vilnius) | Vilniaus Etninės kultūros centre, Pamėnkalnio g. 34, Vilnius
Veda prof. dr. Rytis Ambrazevičius.
Kviečiame atvykti visus norinčius susipažinti su tradicinio dainavimo ypatybėmis ir subtilybėmis.
Rytis Ambrazevičius:
+370 687 29384
rytisam@delfi.lt

Mūs ūlyčioj…
2016-05-31 18:00 - 20:00 (Europe/Vilnius) | Vilniaus Mokytojų namų Svetainė, Vilniaus g. 39, Vilnius
Vilniaus mokytojų namų folkloro ansamblio „Krivūlė“ kūrybinės veiklos 30-mečio koncertas
Vadovė Jurga Racevičiūtė

Netradicinės tekstilės technikos – avalonas
2016-05-31 18:00 - 20:00 (Europe/Vilnius) | Kauno tautinės kultūros centras, A. Jakšto g. 18, Kaunas
Mokymai jaunimui ir suaugusiems „Vakarojimai seklyčioje“
Veda Daiva Vainauskienė

Filmas „Baladė apie Rimvydą ir žaibą“
2016-06-01 19:00 - 21:00 (Europe/Vilnius) | Kauno technologijos universiteto Dizaino ir technologijų fakultetas, Studentų g. 56, Kaunas
Tai pilno metražo (2 valandų) pirmas filmas apie Lietuvos partizanus ir jų ryšininkus Lenkijos ir Lietuvos pasienyje.
Meilė! Pasiaukojimas! Heroizmas! Išdavystė! Didvyriška mirtis!
Jurgis Krikščiūnas-Rimvydas ir Vytautas Prabulis-Žaibas žuvo 1949 m. gruodžio 15-ąją Šlynakiemyje, šalia Punsko! Jie žuvo už mus! Už laisvę! Už Lietuvą!
Žuvo iki galo būdami ištikimi partizanų duotai priesaikai!
Scenarijus parengtas pagal Punsko krašto partizanų ryšininkių prisiminimus.Vaidina: Punsko ir Vilniaus aktoriai
Prisiminimais dalijasi:

partizanai
partizanų ryšininkai, rėmėjai
pokario rezistencijos liudininkai

Istorinės įžvalgos

dr. Bronius Makauskas
dr. Darius Juodis

Muzika
Andrius Radziukynas
Filmo autorius Sigitas Birgelis
Filmo režisieriai: Sigitas Birgelis ir Jolanta Malinauskaitė-Vektorienė
Filmo scenarijus parengtas pagal partizanų ryšininkių – Teklės Pauliukonytės-Smilgutės ir Janinos Judickaitės-Kregždės – prisiminimus.
Šiems žuvusiems partizanams Kauno technologijos universiteto žygeiviai „Ąžuolai“ 2014-06-07 pastatė žymeklį Šlynakiemio kaime netoli Punsko. Filmas Žymeklio statyba Šlynakiemyje
Skelbia: Žygeivių klubas ĄŽUOLAS, Alkas, Lietuvių etninės kultūros draugija

Trakų miesto šventė
2016-06-02 - 2016-06-05 | Vieta be pavadinimo, Trakai, Lietuva
Trakai triukšmingai sutinka vasaros pradžią, kurią pradeda birželio 2–5 dienomis nugriaudėsianti miesto šventė „Trakų vasara 2016“. Šiemet ji plačiai atlapoja duris skirtingoms tautoms ir kultūroms su programa „Pasaulio gyvybės medžiai“.

Tradicinių šokių vakaras
2016-06-06 18:00 (Europe/Vilnius) | Kauno miesto muziejaus Lietuvių tautinės muzikos istorijos skyrius, L. Zamenhofo g. 4, Kaunas, Lietuva
Kauno miesto muziejaus Lietuvių tautinės muzikos istorijos skyriuje, L. Zamenhofo g. 4.

Įvažiavimas ir įėjimas per šiuos vakaronės metu atidaromus vartus. Įėjimas į Akmeninę salę iš kiemo pusės

Grojant gyvai muzikai galėsite pašokti lietuvių kaimo pasilinksminimuose įprastų šokių. Tai polkos, valsai, fokstrotai, kadriliai ir kiti poriniai šokiai. Šokti mokys patyrę šokėjai. Kviečiami savanoriai muzikantai! Tinka visi muzikos instrumentai!
Tradicinių šokių klubas RATAS
Kad lengviau rastumėte kiemą, kuriame galite pasistatyti ir automobilį siūloma pasinaudoti GPS 54.895447,23.893008

V. Kašinsko paroda „Alkagiris“
2016-06-08 17:00 - 2016-07-06 20:00 (Europe/Vilnius) | Kauno miesto muziejaus Kauno pilies skyriuje, Pilies g. 17, Kaunas, Lietuva
Virginijaus Kašinsko etnotapybos parodoje „Alkagiris“ perteikiama šventųjų medžių ir miškų vaizdinė struktūra. ALKAGIRIS – tai šventoji giria. Pasak menininko, medis lietuvių pasaulėžiūroje simbolizuoja pasaulio ašį ir tris sferas: šaknys – požemio pasaulį, kamienas – žmonių gyvenamąją erdvę, o šakų ir lapijos vainikas – dangiškąją sferą. V. Kašinskas siekia, kad kiekvienas suvoktų savo tautos kultūrą, perimtų senolių ir tėvų dvasinę patirtį, kalbą, etnines tradicijas ir papročius, visa tai puoselėtų ir perduotų ateinančioms kartoms. Parodos atidarymo renginyje koncertuos sutartinių giedotojų grupė „Kadujo“.
Virginijus Kašinskas gimė 1955 m. Žemaitijoje, Šilalės rajone.
1987 m. baigė tapybos studijas Vilniaus dailės institute (dabar Dailės akademija) .
1992 m. tapo Lietuvos dailininkų sąjungos nariu.
Yra lietuvių etninės kultūros draugijos narys.
2005 suteiktas meno kūrėjo statusas.
Parodose dalyvauja nuo 1987 m.
Surengęs 74 personalines tapybos ir piešinių parodas Lietuvoje ir užsienyje.
Respublikinių ir tarptautinių tapybos parodų Lietuvoje ir užsienyje dalyvis.
Kiekvienam būtina stengtis suvokti savo tautos kultūrą, perimti senolių ir tėvų dvasinę patirtį, kalbą, etnines tradicijas ir papročius, visa tai puoselėti ir perduoti ateinančioms kartoms.
Etnotapybos parodoje „ALKAGIRIS“ perteikiama šventųjų medžių ir miškų vaizdinė struktūra. Medis lietuvių pasaulėžiūroje simbolizuoja pasaulio ašį ir tris sferas: šaknys – požemio pasaulį, kamienas – žmonių gyvenamąją erdvę, o šakų ir lapijos vainikas – dangiškąją sferą. Medis savyje simboliškai jungia tris sferas, ir žmogus jo dėka susieja save su tomis sferomis. Lietuviai tiki, kad medžiai yra gyvi, jaučiantys, kad su medžiais galima bendrauti ir kad medžiuose gyvenančios mirusiųjų protėvių vėlės.
ALKAGIRIS tai šventoji giria. Giria lietuviams buvo pagarbos pilna sakrali erdvė, dievų buveinė, apeigų vieta, čia jie aukodavo dievams. Ąžuolą siejo su Perkūno dievybe, garbino miškus globojančią deivę MEDEINĄ ir žvėris globojančią deivę ŽVĖRŪNĄ. Dlugošo veikaluose įvardijama, kad ne kiekviena giria galėjo būti šventa, o tik toji, kur auga seni (keistai suaugę) medžiai, kur yra šventieji šaltiniai, šventieji akmenys – ten, kur daug vietų, tinkamų aukojimo ritualams.
Virginijus Kašinskas

Filmo „Žalieji muškietininkai“ peržiūra
2016-06-09 17:30 - 19:30 (Europe/Vilnius) | Mykolo Žilinsko dailės galerija, Nepriklausomybės a. 12, Kaunas, Lietuva
Turėsite puikią galimybę mintimis sugrįžti į 1988-1990 metus ir gal būt ekrane pamatyti jau išėjusius Anapilin savo pažįstamus, atpažinti save, savo draugus, kaimynus… tiesiog permąstyti tą puikų laiką. Tai puiki galimybė mums priminti, o Jums prisiminti žmogų, kuris buvo viso to centre…
Taigi, „Žaliųjų muškietininkų“ centre – nepriklausomybės atgavimo laikotarpiu Kaune įsikūręs ekologinis klubas „Atgaja“ ir jo iniciatorius bei lyderis Saulius Gricius. Radikaliais ir kūrybiškais protestais prieš totalitarinę sistemą „Atgaja“ smarkiai prisidėjo prie augančio Nepriklausomybės atgavimo judėjimo, o šio klubo lyderis Saulius Gricius paliko neištrinamą pėdsaką moderniosios Lietuvos istorijoje. Į amžinybę išėjusio Sauliaus Griciaus bendražygiai, buvę ir esami „Atgajos“ klubo nariai, kurie iki sielos gelmių degė žalesnės ir teisingesnės nepriklausomos Lietuvos idėjomis, dalinasi savo atsiminimais apie judėjimo lyderį, protesto akcijas, Ekologinį ir Taikos žygius. Prisimindami praeitį jie plaukia upėmis pro tas vietas, kuriose vyko svarbiausi „Atgajos“ įvykiai. „Tekantis vanduo, kuris supa artimai S. Gricių pažinojusius legendinio ekologinio judėjimo dalyvius, tapo pagrindiniu filmo motyvu, simbolizuojančiu gyvenimo ir laiko tėkmę“, – teigia švedų režisierius Jonas Ohmanas. Filmas buvo pristatytas Kino pavasario specialiojoje programoje.
Filmo treileris youtubėje: https://www.youtube.com/watch?v=ND87OTwVXuo
Skelbia: Alkas, Lietuvių etninės kultūros draugija

Panevėžiečiai kviečia į Rasų–Joninių traukinį!
2016-06-23 17:00 - 21:00 (Europe/Vilnius) | Rekstino miškas, Panevėžys, Lietuva
Aukštaitijos siaurasis geležinkelis š.m. birželio 23 d. kviečia į Rasų – Joninių traukinį!
17.00 Išvykstama iš Panevėžio siaurojo geležinkelio stoties.
17.30 Atvykstama į kupantį Rekstino mišką – švęsti vasaros saulėgrįžos kartu su folkloro ansambliu „Raskila“.
Sveikinsime Rasas, Janinas ir Jonus!
Prausime veidus rasa – sveikatai ir grožiui!
Rinksime devynis žolynus turinčius magiškos galios, pinsime vainikus!
Saulei aukosime atnašas, skanausime gardumynus!
21.00 grįžtame į Panevėžį.
Patariama pasiimti lauknešėlius!
Bilietų kainos: I klasė – 10 EUR, II klasė – 8 EUR.
Bilietai parduodami k.c. Garsas, Respublikos g. 40, Panevėžys
Kasa dirba kasdien nuo 11.30 iki 21.30 val., tel. 845 468833
Informacija ir bilietų užsakymas telefonu +370 610 36085

Tradicinė Rasos šventė Verkių parke
2016-06-23 18:30 - 2016-06-24 12:00 (Europe/Vilnius) | Verkių parkas, Žaliųjų ežerų g. 49, Vilnius, Lietuva
Lietuvių etninės kultūros draugija 2016 m. birželio 23 d. Verkių parke organizuoja tradicinę RASOS šventę. Jau septynioliktąjį vidurvasarį, kai gamta ir žolynai klesti, rasoja, kartu švęskime trumpiausios nakties – Saulės grąžos šventę! Pasipuoškime vainikais, susiskinkime devynių žolynų kupolę, pasiimkime lauknešėlį ir su šeimomis, draugais susitikime liepomis kvepiančiame Verkių parke!
Nuo 19 val. vakaro kupoliausime, bursime iš žolynų, sutartinėmis pagerbsime ugnies apeigas prie Lizdeikos aukuro, dainomis palydėsime vakaro saulę, šoksime prie laužo, leisime vainikus Nerimi, vaišinsimės vaistažolių arbata, prausimės ryto rasoje ir kartu sutiksime tekančią saulę!
Veiks žolynų kermošius, dalyvaus Botanikos instituto vaistažolių žinovės ir būrėjos iš žolynų.
Šventės vedėja – senųjų tradicijų puoselėtoja Nijolė Balčiūnienė.
Šventės vietas – Verkių rūmų parkas, Žaliųjų ež. g. 49
Daugiau informacijos: www.etnokultura.lt

Rasų šventė Senoviniame bitininkystės muziejuje
2016-06-23 20:30 (Europe/Vilnius) | Senovinės bitininkystės muziejus, Stripeikių k., Ignalina, LT-30220, Lietuva

Rasos ant Burvelių alkakalnio
2016-06-24 17:00 - 2016-06-25 12:00 (Europe/Vilnius) | Burvelių alkakalnis, Krekenavos sen., Panevėžio r., Lietuva
Panevėžio žygeivių Rasų šventės:
1974 m. Vilkatėnuose, prie Šventosios upės
1975 m. ant Bakainių piliakalnio, prie Liaudės upės
1976 m. ant Raginėnų piliakalnio, prie Daugyvenės upelės
1977 m. ant Simėnų piliakalnio, prie Ančios upės
1978 m. ant Sukinių piliakalnio, prie Šventosios upės
1979 m. ant Berzgainių piliakalnio, prie Siesarties upės
1980 m. ant Kiukiškių piliakalnio, prie Įkojo upės
1981 m. ant Altoniškio piliakalnio, Nemuno krante
1982 m. ant Maišiakulės piliakalnio, prie Suojo upės
1983 m. ant Aukštuonos piliakalnio, prie Dubysos upės
1984 m. ant Betygalos piliakalnio, prie Dubysos
1985 m. ant Padubysio piliakalnio, prie Dubysos
1986 m. Lietavos ir Neries upių santakoje
1987 m. ant Kubilių piliakalnio, prie Gryžuvos upelės
1988 m. ant Molavėnų piliakalnio, prie Šešuvio upės
1989 m. ant Skarbo piliakalnio, prie Neries
1990 m. Garšvių Ustronėje, knygnešių žemėje
1991 m. ant Plinkaigalio piliakalnio, prie Šušvės upės
1992 m. ant Bakainių piliakalnio, prie Liaudės upės
1993 m. Berčiūnuose, Ateitininkų stovykloje, prie Sanžilės
1994 m. Niurkonyse, prie Lėvens upės
1995 m. ant Burvelių alkakalnio, prie Nevėžio upės
1996 m. ant Raginėnų piliakalnio, prie Daugyvenės upelės
1997 m. ant Latavos piliakalnio, prie Šventosios upės
1998 m. ant Ožiakalnio alkakalnio, prie Lėvens upės
1999 m. ant Ąžuolpamūšės piliakalnio, prie Tatulos upės
2000 m. ant Burvelių alkakalnio, prie Nevėžio upės
Trečiojo tūkstantmečio Rasų šventės:
2001 m. ant Kubilių, Gryžuvos ir Dubysos santakoje
2002 m. ant Kriklinių piliakalnio, prie Pyvesos upės
2003 m. ant Kulionių piliakalnio, prie Želvos upės
2004 m. ant Gordų kalvų, prie Dubysos upės
2005 m. ant Bakainių piliakalnio, prie Liaudės upės
2006 m. ant Bakainių piliakalnio, prie Liaudės upės
2007 m. ant Molavėnų piliakalnio, prie Šešuvies upės
2008 m. ant Padubysio piliakalnio, prie Dubysos upės
2009 m. ant Verslavos piliakalnio, prie Šventosios upės
2010 m. ant Kubilių piliakalnio, prie Gryžuvos upelės
2011 m. ant Velikuškių piliakalnio, Sartų ežero krante
2012 m. ant Rekčių piliakalnio, prie Ventos upės
2013 m. ant Bakainių piliakalnio, prie Liaudies upės
2014 m. Ožnugario Romuvoje prie Upinykės upės
2015 m. ant Sukinių piliakalnio prie Šventosios upės
2016 m. ant Burvelių alkakalnio prie Nevėžio upės

Koordinatės 55°27′37″N 24°3′11″E

Joninės Šilainėje
2016-06-24 20:00 - 2016-06-25 12:00 (Europe/Vilnius) | Pramogų ir poilsio centras ŠILAINĖ, Oszkinie 41, Lenkija
Kirtus Kalvarijos – Budzisko sienos perėją važiuoti Via Baltica iki Šipliškės. Šipliškėje pasukti į kairę – link Punsko (ženklas Puńsk). Punske sukti link Ožkinių kaimo (pirmosios kryžkelės į dešinę). Vėliau kelią nurodys kelrodžiai su užrašu „Šilainė“.

Užupio dramos teatre spektaklio „Vienarankis iš Spokano“ premjera
2016-06-29 19:00 (Europe/Vilnius) | Užupio dramos teatras, S. Stanevičiaus 24, Vilnius, Lietuva
Birželio 29 d. 19 val. Vilniuje, Teatro saloje (S. Stanevičiaus g. 24) Užupio dramos teatras pirmą kartą Lietuvoje pristato spektaklį pagal Martino Makdonako pjesę „Vienarankis iš Spokano“. Tai pasaulinio pripažinimo sulaukęs airių dramaturgas, prilygstantis šių laikų V. Šekspyrui. Dramaturgo, scenaristo M. Makdonako pjesės tapo tikra XXI a. sensacija.
Užupio dramos teatras pristato juodosios komedijos žanrą. Spektaklis pribloškiantis, įtraukiantis, nesibaigianti meilės ir neapykantos kova. Puikus aktorių darbas prisodrintas juodojo humoro, mistikos ir siaubo bei laukimo nuotaikos.
Pagrindinis spektaklio veikėjas Vienarankis prarado gyvenimo džiaugsmą, kai po traukinio avarijos jam buvo amputuota ranka. Vienintelis jo tikslas – turėti naują ranką, už kurios radimą jis siūlo premiją. Norėdami pasipelnyti narkotikų prekeiviai Tobis ir Merlina bando apgauti Vienarankį, atnešdami jam iš muziejaus pavogtą ranką. Tačiau Vienarankis ne iš tų, kuriuos galima pykdyti. Jis – nesukalbamas, užsispyręs, nenuspėjamas, gąsdinantis.
Režisierė: Rita Urbonavičiūtė. Aktoriai: Linas Barauskas, Saulius Čėpla, Laura Jakštytė, Povilas Liubinas.
Bilietai parduodami ČIA arba užsisakomi tel. +370 614 43997, el. paštu info@uzupioteatras.lt
Pjesės „Vienarankis iš Spokano“ (angl. „A behanding in Spokane“) sulaukė daugybės žiūrovų ovacijų Brodvėjuje (JAV): „Mačiau spektaklį tris kartus ir noriu dar!“, „Humoro, kurio mums taip trūksta gyvenime, čia yra su kaupu!“, „Prisiekiu, dar niekada taip nesijuokiau būdamas teatre! Nuostabu!“

Dariaus ir Girėno skrydžio minėjimas Pščelnike
2016-07-17 12:30 - 18:00 (Europe/Warsaw) | Vieta be pavadinimo, 52.8598841,14.8346289
Prie Stepono Dariaus ir Stasio Girėno paminklo Pščelnike vyks Lietuvos lakūnų skrydžio per Atlantą minėjimas.
Programoje:
12.30 val. – iškilmių atidarymas
12.35 val. – šv. Mišios
13.00 val. – iškilmingos kalbos
13.40 val. – gėlių padėjimas
13.50 val. – meno ansamblių pasirodymas

Oninės Šilainėje
2016-07-23 20:00 - 23:55 (Europe/Vilnius) | Pramogų ir poilsio centras ŠILAINĖ, Oszkinie 41, Punskas, Lenkija

XIII Tarptautinė Tradicinių šokių vasaros stovykla
2016-08-03 10:00 - 2016-08-07 16:00 (Europe/Vilnius) | Burbiškių km., Betygalos sen., Raseinių r., Lietuva
Atnaujinta 2016-07-29
Lietuvių etninės kultūros draugija nuo 2004 m. kasmet vis kitoje vietovėje rengia tarptautines tradicinių šokių vasaros stovyklas – siekiant ne tik plėtoti jos dalyvių žinias apie skirtingus Lietuvos etnografinius regionus, bet ir paskatinti skirtingų vietovių gyventojų įtraukimą į tradicinių šokių judėjimą.
2004 m. stovykla vyko Labanoro girioje,
2005 m. – prie Punsko (Lenkija),
2006 m. – Simne (Alytaus r.),
2007 m. – prie Molėtų observatorijos,
2008 m. – Budraičiuose (Kelmės r.),
2009 m. – Siesikuose (Ukmergės r.),
2010 m. – Lapainės kaime (Kaišiadorių r.),
2011 m. – Čiobiškyje (Širvintų r.),
2012 m. – Paluknyje (Trakų r.),
2013 m. – Ločerų kaime (Biržų r.),
2014 m. – Mardasavo kaime (Varėnos r.),
2015 m. – Zyplių dvare (Šakių r.),
šiemet – Burbiškių kaime (Raseinių r.). Burbiškių kaimas, Batygalos seniunija, Raseinių rajonas. vietos koordinatės 457426, 6136769 (LKS) 55.364342, 23.328481 (WGS) 55° 21′ 51.63″,
Pagrindiniai stovyklos dalyviai – jaunimas (vyresnių klasių moksleiviai ir studentai), taip pat dalyvauja vyresnio amžiaus žmonės ir šeimos su vaikais, į stovyklos veiklą įtraukiama vietos bendruomenė, kultūros ir švietimo darbuotojai. Kasmet auga stovyklos dalyvių skaičius, pastaraisiais metais pasiekęs apie 300 žmonių. Dėka šių stovyklų įvairiose Lietuvos vietovėse intensyviai ėmė burtis tradicinių šokių mėgėjų būreliai, steigtis klubai.
Šiemet stovykla vyks Žemaitijoje, Burbiškių kaime esančioje sodyboje „Dubysos slėnis“, todėl daug dėmesio bus skirta žemaičių šokiams, papročiams ir pasaulėjautai. Stovyklos dalyviai bus supažindinti su žemaičių choreografiniu, žaidybiniu ir muzikiniu folkloru, tradiciniais amatais, papročiais ir pasaulėjauta. Nuo 2013 m. stovyklai parenkama tam tikra tema, susijusi su senosiomis apeigomis ar simbolika („Gyvybės medis“, „Vestuvės“, „Rugiapjūtė“), o šiemet dėl pasirinktos vietos ant Dubysos kranto šalia vandens malūno stovyklos tema yra „Gyvasis vanduo“. Apie tai bus skaitomos paskaitos, vyks žemaičių šokių mokymai, taip pat bus plėtojami polkos ir valso šokimo įgūdžiai, susipažįstama su kadrilinių šokių tradicijomis ir įvairove. Iš užsienio šiemet sulauksime svečių, kurie pamokys švedų, norvegų, rusų ir baltarusių tradicinių šokių.
Kaip ir kasmet, šalia šokių mokymų vyks daug papildomų veiklų: bus galimybė išmokti muzikavimo tradiciniais instrumentais (kanklėmis, skudučiais, birbynėmis ir kt.), žemaičių dainų, tradicinių žaidimų ir amatų (juostų pynimo, žalvarinių papuošalų gamybos, molio lipdymo ir kt.). Be to, stovyklos dalyviams bus surengta ekskursija susipažįstant su vietos paveldu (aplankant vandens malūną, Betygalos piliakalnius ir pan.).
2015 07 30 I Akimirka iš XII Tarptautinės Tradicinių šokių vasaros stovyklos Zyplių dvare
2015 07 30 II Akimirka iš XII Tarptautinės Tradicinių šokių vasaros stovyklos Zyplių dvare
Stovykloje dienos metu vyks paskaitos ir praktiniai mokymai, o vakarais ir naktimis – tradicinių šokių vakaronės (kasnakt virstančiose vis ilgesniais „naktišokiais“). Sekmadienį stovyklą užbaigs nepamainoma ir kasmet vis smagiau visų šokama „Polka su Ragučiais”.
2015 08 02 Paskutinė polka iš XII Tarptautinės tradicinių šokių vasaros stovyklos Zyplių dvare
2014 08 03 Paskutinė polka su ragučiais iš Vasaros tradicinių šokių stovyklos Mardasavo kaime

XIII tarptautinę tradicinių šokių vasaros stovyklą organizuoja Lietuvių etninės kultūros draugija ir jos įkurto Vilniaus tradicinių šokių klubo nariai, pagrindiniai partneriai – Dubysos regioninis parkas, Raseinių rajono Kultūros centras, rėmėjai – Lietuvos kultūros taryba ir Lietuvos Respublikos kultūros ministerija.
Papildomą informacija apie stovyklos programą žr. (prisegtukuose), registracija adresu:
https://docs.google.com/…/1FAIpQLScjTrIfd0QRCk…/formResponse

Informacija/Information
1) Nakvynė: nakvojimas savo arba draugo palapinėje. Už papildomą kainą galima gauti lovą kambaryje (vietų skaičius ribotas). / Sleeping in your own tent. There is a possibility to get a bed in the room for additional fee.
2) Šokių batai – bet koks patogesnis apavas, nes grindys bus pavojingos basoms kojoms. Tiks ir vyžos, ir sportinė avalynė, ir profesionalūs šokių batai:) / Dancing shoes – any comfortable shoes to where during dances. It is unsafe to dance barefoot.
3) Apranga – patogi, priimtina šokiams. / Clothes – comfortable and suitable for dancing.
4) Bus laužavietė, kuria galima naudotis (ir po savęs susitvarkyti). / There will be a fireplace that you can use for cooking. Please clean up after yourself.
5) Indus valgymui atsivežti savus. Katiliukų nuo laužo nemerkti į indų plovimo dubenis – suodžiai neišsiplauna. / Bring your own dishes for food. Please do not put pots from the fire into the washing bowls.
6) Už nepilnamečius atsako arba juos vienus išleidžiantys tėvai (turi turėti pasirašytą leidimą), arba pilnamečiai asmenys, atvykstantys kartu su jais. / Children under 18 years who are coming alone must have a signed permission of their parents. Parents or other adults that are coming along with children under 18 year are responsible for their safety.
Kaip visada bus amatininkų:
Juostų vijimo, audimo
Žalvario kalimo
Birbynių gamybos
Kanklių grojimo pamoko
Dalyvio anketa:
https://docs.google.com/forms/d/12cM5Fp6R8M5aP_cIxXeV6OoiMtBJ2PfAnxC2RUdv_V8/edit?usp=forms_home
„Dubysos slėnis“, Burbiškių kaimas, Betygalos seniūnija, Raseinių rajonas.

Skelbia: Tradicinių šokių klubas, Alkas, Lietuvių etninės kultūros draugija

Punsko dienos – Žolinės 2016
2016-08-12 19:00 - 22:00 (Europe/Vilnius) | Punsko lietuvių kultūros namuose, ul. 11 Marca 17, Punsk, 16-515, Lenkija

Punsko dienos – Žolinės 2016
2016-08-13 19:00 - 22:00 (Europe/Vilnius) | Punsko lietuvių kultūros namuose, Kovo 11-osios g. 17, ul. 11 Marca 17, Punskas, 16-515, Lenkija
